google/wiki40b huggingface dataset:
Dixie Dregs

Βιογραφία

Οι Dixie Dregs προήλθαν από τους Dixie Grit στις αρχές της δεκαετίας του '70, οι οποίοι αποτελούνταν από τον κιθαρίστα Στηβ Μορς, τον μπασίστα Άντι Γουέστ, τον κιμπορντίστα Τζόνι Καρ, τον κιθαρίστα και τραγουδιστή Φρανκ Μπρίτινγκχαμ και το ντράμερ Ντέιβ Μορς, μεγαλύτερο αδελφό του Στηβ. Μέσα στην χρονιά, την θέση του Καρ πήρε ο Μαρκ Πάρις αλλά το 1971 το συγκρότημα διαλύθηκε λόγω της εισαγωγής του Στηβ Μορς στο μουσικό πανεπιστήμιο του Μαϊάμι. Ο Μορς συνέχισε σαν ντουέτο με τον Γουέστ, αλλάζοντας το όνομα τους σε Dixie Dregs.
Το 1973, άλλαξαν και πάλι το όνομα τους σε Rock Ensemble II με τον βιολιστή Άλεν Σλόαν και το ντράμερ Μπαρτ Γιάρναλ στη σύνθεση τους, ο οποίος αντικαταστάθηκε από τον Ροντ Μόργκενσταϊν. Την επόμενη χρονιά, εντάχθηκε στο σχήμα και ο κιμπορντίστας Φρανκ Τζόσεφς και σαν Dixie Dregs ηχογράφησαν το πρώτο τους άλμπουμ με τίτλο "The Great Spectacular", το οποίο όμως δεν κυκλοφόρησε επίσημα μέχρι το 1997.

Ο Τζόσεφς αντικαταστάθηκε από τον Στιβ Ντεϊβιντόφσκι για το πρώτο επίσημο άλμπουμ τους με τίτλο "Free Fall", το οποίο κυκλοφόρησε τον Μάιο του 1977. Μέσα στην χρονιά, επανήλθε στο συγκρότημα ο κιμπορντίστας Μαρκ Πάρις και κυκλοφόρησαν το "What If" τον Μάρτιο του 1978, μπαίνοντας για πρώτη φορά στους καταλόγους επιτυχιών των Ηνωμένων Πολιτειών και περιοδεύοντας στην πατρίδα τους.

Ακολούθησε το "Night of the Living Dregs" τον Απρίλιο του 1979, με τους Dixie Dregs να κερδίζουν την πρώτη τους υποψηφιότητα για βραβείο Γκράμι στην κατηγορία "Best Rock Instrumental Performance" (καλύτερη ροκ ορχηστρική εκτέλεση). Η συγκεκριμένη κυκλοφορία περιελάμβανε εκτός των στούντιο ηχογραφήσεων, ζωντανές εκτελέσεις από το φεστιβάλ τζαζ του Μοντρέ, το καλοκαίρι του 1978.

Μετά την χρεοκοπία της δισκογραφικής τους εταιρείας, "Capricorn", οι Dixie Dregs υπέγραψαν στην "Arista Records" τον Ιανουάριο του 1980, την ίδια περίοδο κατά την οποία ο Τ.Λάβιτζ ανέλαβε τα πλήκτρα του συγκροτήματος. Μέσα στην χρονιά, κυκλοφόρησαν το "Dregs of the Earth" το οποίο κατάφερε να μπει στο Top-100 του Billboard.

Την επόμενη χρονιά, κυκλοφόρησαν το "Unsung Heroes" αλλάζοντας το όνομα τους σε The Dregs, ενώ μετά τις ηχογραφήσεις του άλμπουμ ο Μαρκ Ο'Κόνορ πήρε την θέση του Σλόαν. Στο "Industry Standard" του 1982, συμπεριέλαβαν για πρώτη φορά φωνητικά στην μουσική τους, με σκοπό να ανεβάσουν την εμπορικότητα τους. Ο Ο'Κόνορ αποχώρησε, αφήνοντας το συγκρότημα χωρίς βιολιστή μέχρι το 1988, όταν και επέστρεψε ο Άλεν Σλόαν.

Χωρίς να διαλυθούν επίσημα, οι Dixie Dregs σταμάτησαν να υφίστανται μέχρι το 1988 όταν και ένωσαν και πάλι τις δυνάμεις τους ηχογραφώντας το ΕΡ "Off the Record" με δύο νέα κομμάτια, ακολουθούμενο από την συλλογή "The Best of the Dregs: Divided We Stand", το 1989.

Το 1992, ο Γουέστ αποχώρησε, με τον Ντέιβ ΛαΡου να παίρνει την θέση του για το ζωντανά ηχογραφημένο "Bring 'Em Back Alive". Το 1994, κυκλοφόρησαν το "Full Circle" με τον βιολιστή Τζέρι Γκούντμαν στην σύνθεση τους, το τελευταίο άλμπουμ το οποίο έχουν κυκλοφορήσει μέχρι σήμερα.

Από τα μέσα της δεκαετίας του '90 και έπειτα, ο Στηβ Μορς έχει ενταχθεί στους Deep Purple, γεγονός που ανάγκασε τους Dixie Dregs να συγκεντρώνονται ανά διαστήματα για σύντομες περιοδείες.
Δολάριο Ανατολικής Καραϊβικής

Ιστορία

Το Δολάριο της Ανατολικής Καραϊβικής (EC$) αντικατέστησε το Δολάριο των Βρετανικών Δυτικών Ινδιών (BWI$), το οποίο ήταν σε χρήση από την πάλαι ποτέ Ομοσπονδία των Δυτικών Ινδιών το 1965.
Την περίοδο 1965-1983 η αρμόδια αρχή για το νόμισμα της Ανατολικής Καραϊβικής (Eastern Caribbean Currency Authority) τύπωσε το EC$, με τραπεζογραμμάτια από το 1965 και με κέρματα από το 1981.
Σήμερα το EC$ τυπώνεται από την Κεντρική Τράπεζα της Ανατολικής Καραϊβικής, που εδρεύει στην πρωτεύουσα του Αγίου Χριστοφόρου και Νέβις, Μπαστέρ. Η εν λόγω τράπεζα δημιουργήθηκε έπειτα από συμφωνία, (Συμφωνία για την Κεντρική Τράπεζα της Ανατολικής Καραϊβικής (Eastern Caribbean Central Bank Agreement)), η οποία υπογράφηκε στο Πορτ οφ Σπέιν του Τρινιντάντ και Τομπάγκο στις 5 Ιουλίου του 1983.

Τραπεζογραμμάτια

Το 1965 η Αρχή για τα Νομίσματα των χωρών της Ανατολικής Καραϊβικής τύπωσε τραπεζογραμμάτια σε ονομαστικές αξίες του 1 και των 5, 20 και 100 δολαρίων. Τα πρώτα χαρτονομίσματα με το όνομα της Κεντρικής Τράπεζας της Ανατολικής Καραϊβικής του 1985 ήταν της ίδιας ονομαστικής αξίας, με την προσθήκη των χαρτονομισμάτων των 10 δολαρίων. Τα τελευταία τραπεζογραμμάτια του 1 δολαρίου τυπώθηκαν το 1989 και το 1993 τυπώθηκαν χαρτονομίσματα των 50 δολαρίων.
Ασχήμια

Η ασχήμια είναι ιδιότητα ενός ατόμου ή ενός αντικειμένου που είναι μη ευχάριστο στην όψη με αποτέλεσμα μια ιδιαίτερα δυσμενή αξιολόγηση. Το να είναι κάποιος άσχημος σημαίνει να είναι αισθητικά μη ελκυστικός, απωθητικός ή προσβλητικός. Υπάρχουν πολλοί όροι που συνδέονται με άτομα που δεν είναι ελκυστικά ή αισθητικά ανεπιθύμητα, συμπεριλαμβανομένης του εκφοβισμού, ενώ υπάρχουν και πιο ανεπίσημοι όροι, όπως "πανάσχημος" και άλλοι. Μια άλλη μέτρηση της ασχήμιας χρησιμοποιεί μια αριθμητική κλίμακα ελκυστικότητας, όπου το 1 είναι το πιο άσχημο και το 10 είναι το πιο ελκυστικό, όπου τα πιο μη ελκυστικά άτομα θα περιγραφούν ως "1", "2" και "3".
1165 Ιμπρινέττα

Φυσικά χαρακτηριστικά

Η μέση διάμετρος της Ιμπρινέττας εκτιμάται σε 48,82 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,0562. Η Ιμπρινέττα περιστρέφεται γύρω από τον εαυτό της μία φορά κάθε 7 ώρες και 56 λεπτά.
Φωκίων Διαλέτης

Βιογραφία

Ο Φωκίων Διαλέτης γεννήθηκε το Δεκέμβριο του 1861 στην Άνω Χρυσοβίτση Αιτωλοακαρνανίας. Ο πατέρας του Κωνσταντίνος  ήταν αντισυνταγματάρχης και βουλευτής. 
Ο Φωκίων Διαλέτης σπούδασε στη σχολή υπαξιωματικών και την ονομάσθηκε Ανθυπολοχαγός Πεζικού. Τον Δεκέμβριο του 1898 προήχθη σε Υπολοχαγό, τον Δεκέμβριο του 1904 σε Λοχαγό και τέλος τον Δεκέμβριο του 1911 σε ταγματάρχη. Συμμετείχε στον Ελληνοτουρκικό πόλεμο του 1897 και στους βαλκανικούς πολέμους. Έλαβε μέρος στη μάχη των Πέντε Πηγαδιών όπως επίσης και στην μάχη του Μπιζανίου, κάτω από τις εντολές του Αντιστράτηγου Σαπουντζάκη Κωνσταντίνου, που οδήγησε στην απελευθέρωση των Ιωαννίνων και ολόκληρης της Ηπείρου. Επίσης ήταν παρών στην παράδοση και απελευθέρωση της Θεσσαλονίκης. Έλαβε ηγετικό ρόλο ως διοικητής του 1ου συντάγματος πεζικού στο Λαχανά Κιλκίς μαζί με τον Παναγιώτη Δαγκλή, τον Αντώνιο Καμάρα και τον Εμμανουήλ Μανουσογιαννάκη. Στη μάχη στις 19η Ιουνίου 1913, σε ηλικία 52 ετών, τραυματίστηκε θανάσιμα.  Η πολιτεία τον τίμησε μετά τον θάνατόν του, στήνοντας την προτομή του στο ηρώον του Λαχανά και μετέπειτα στο ηρώον του Κιλκίς και έδωσε το όνομά του σε οδούς πόλεων, όπως η Θεσσαλονίκη, τα Γιαννιτσά, το Αγρίνιο, το Θέρμο. Το στρατόπεδο στο Κιλκίς φέρει σήμερα επίσης το όνομά του.
Αλβέρτος Γ΄ της Σαξονίας

Βιογραφία

Ήταν ο δευτερότοκος γιος του Φρειδερίκου Β΄ εκλέκτορα της Σαξονίας και της Μαργαρίτας των Αψβούργων, κόρης του Ερνέστου δούκα της Αυστρίας.
Hot Potatoes

Η σειρά λογισμικού Hot Potatoes περιλαμβάνει πέντε εφαρμογές που μπορούν να δημιουργήσουν ασκήσεις για τον World Wide Web. Οι εφαρμογές είναι JCloze, JCross, JMatch, JMix και JQuiz. Υπάρχει επίσης μια έκτη εφαρμογή που λέγεται Masher, που θα μεταγλωττίσει όλες τις ασκήσεις του Hot Potatoes σε μια ενότητα.
Το Hot Potatoes δημιουργήθηκε από την ομάδα έρευνας και ανάπτυξης στο Πανεπιστήμιο της Βικτόρια και στο κέντρο πολυμέσων και υπολογιστών. Εμπορικές εκδοχές του λογισμικού διαχειρίζονται από την Half-Baked Software Inc. Το Hot Potatoes έγινε δωρεάν λογισμικό από τον Οκτώβριο του 2009.
Το Hot Potatoes εκδόθηκε για πρώτη φορά στην έκδοση 2.0 τον Σεπτέμβριο του 1998, στη διάσκεψη EuroCALL στο Leuven του Βελγίου.
Θεός και Κράτος (βιβλίο)

Συγγραφή και έκδοση

Το βιβλίο γράφτηκε μεταξύ Φεβρουαρίου και Μαρτίου του 1871. Αρχικά γράφτηκε ως το δεύτερο μέρος ενός μεγαλύτερου έργου που επρόκειτο να ονομαστεί η «Κνουτογερμανική Αυτοκρατορία και η Κοινωνική Επανάσταση». Το πρώτο μέρος θα αφορούσε τον Γαλλο-Πρωσικού πολέμο και θα εξιστορουσε την ευρωπαϊκή αντίσταση στον ιμπεριαλισμό. Πάντως το «Θεός και Κράτος», όπως τα περισσότερα έργα του Μπακούνιν, είναι ημιτελές και αποσυνδεδεμένο. Όταν ο Μπακούνιν επικρίθηκε σε αυτό, είπε: «Ολη μου η ζωή είναι θρυματισμένη». Το «Θεός και Κράτος» είναι πράγματι ένα θραύσμα. Το βιβλίο έχει παραγράφους που εγκαταλείπουν και παίρνουν στη μέση πρότασης, υποσημειώσεις που έχουν τέσσερις ή πέντε παραγράφους και το ίδιο το βιβλίο σταματάει απότομα σε μέσο πρότασης.
Το βιβλίο έμεινε ατέλειωτο από τον Μπακούνιν και μετά τον θάνατο του (1876), δύο αναρχικοι φίλοι το βρήκανε και το εκδόσανε στα Γαλλικά με τίτλο (Dieu et l'État). Το 1883, ο αμερικάνος αναρχικός Μπέντζαμιν Τάκερ μετάφρασε το βιβλίο στην άλλη όχθη του ατλαντικού.

Σύνοψη

Το κύριο μήνυμα του «Θεός και Κράτος» είναι η απόρριψη κάθε μορφής εξουσίας. Ο Μπακουνιν χαρακτηρίζει ως «οι δυο εφιάλτες» την εκκλησία και το κράτος τους οποίους θεωρεί ως κύριους θεσμούς της ανθρώπινης υποδούλωσης. Κάθε κράτος είναι το μέσο με το οποίο μια προνομιούχα μειονότητα ελέγχει και εξουσιάζει στην τεράστια πλειονότητα. Κάθε εκκλησία δρά επικουρικά του κράτους για την καθυπόταξη της ανθρωπότητας. Πέραν από την επίθεση στον ιστορικό ρόλο της εκκλησίας, ο Μπακούνιν επιτίθεται και στην Θρησκεία: «Όντας ο θεός το παν, ο πραγματικός κόσμος κι ο άνθρωπος δεν είναι τίποτα.», και συνεχίζει, «Όντας ο θεός η αλήθεια, η δικαιοσύνη, το καλό, η ομορφιά, η δύναμη κι η ζωή, ο άνθρωπος είναι το ψέμα, η αδικία, το κακό, η ασχήμια, η αδυναμία, κι ο θάνατος. Όντας ο θεός ο αφέντης, ο άνθρωπος είναι δούλος». Ο Μπακούνιν καταλήγει, αντιστρέφοντας ένα περίφημο απόφθεγμα του Βολταίρου, «θα έπρεπε να τον καταργήσουμε».
Πάρακατω στο έργο, ο Μπακούνιν αναπτύσσει την πολεμική στάση απέναντι στο κράτος και την εκκλησία από την ανθρωπότητα, η οποία πρέπει να στηριχθεί στις «δυο πιο πολύτιμες ιδιότητες» του ανθρώπου: τη δύναμη της σκέψης και την επιθυμία της εξέγερσης.
Ο Μπακούνιν στο έργο του περιγράφει τον κίνδυνο πως μέσα από την ανατροπή της παλιάς τάξης, υπάρχει πάντα ο κίνδυνος να εμφανιστεί μια νέα τάξη εξίσου καταπιεστική. Αυτή η νέα τάξη διανοούμενων, όπως παραδείγματος ο Μαρξ, θα είναι μια διακυβέρνηση μιας μορφωμένης ελιτ «...δεν μπορεί παρά να είναι αδύναμη, γελοία, απάνθρωπη, σκληρή, καταπιεστική, εκμεταλλευτική, ολέθρια». Ο Μπακούνιν πίστευε πως η αποστολή της επιστήμης και της μάθησης θα έπρεπε να είναι να σώσει την ανθρωπότητα από την δεισιδαιμονία, τον μόχθο και την αρρώστια, όχι να αποτελέσει μια νέα μορφή δεσποτισμού. Αυτό, συνέχισε ο Μπακούνιν, μπορεί να γίνει μονο αν η μάθηση γίνει κτήμα πολλών και όχι κληρονομιά των λίγων.
1382 Γκέρτι

Φυσικά χαρακτηριστικά

Η μέση διάμετρος του Γκέρτι εκτιμάται σε 9,9 χιλιόμετρα. O φασματικός τύπος του είναι S (λιθώδης), ενώ το γεωμετρικό άλβεδό του είναι 0,18. Ο Γκέρτι περιστρέφεται γύρω από τον εαυτό του μία φορά κάθε 3 ώρες και 5 λεπτά, μία αρκετά γρήγορη περιστροφή.
BBC Dorset FM

Ιστορικό

Ο σταθμός σχεδιαζόταν ήδη από τη δεκαετία του 1980, αλλά τα σχέδια σταμάτησαν το 1990, όταν το BBC έπρεπε να κάνει περικοπές 3 εκατ. λιρών. Τελικά, ο σταθμός λειτούργησε στις 26 Απριλίου του 1993 και έκπεμπε στο δυτικό και κεντρικό Ντόρσετ στη συχνότητα 103.8 στα FM.
Ο σταθμός παρήγαγε μόνο 3,5 ώρες δικό του πρόγραμμα κάθε εβδομάδα. Οι εκπομπές του σταθμού ήταν δύο το Good Morning Dorset (6:30 - 9:00) και το Dorset Newshour (12:00 - 13:00). Επιπλέον, τα Σάββατα ο σταθμός είχε 3ωρο πρόγραμμα και τις Κυριακές 2ωρο. Τις υπόλοιπες ώρες της ημέρας ο σταθμός αναμετάδιδε το πρόγραμμα του BBC Radio Devon.
Στις αρχές του 1996, ο σταθμός έκλεισε και στη συχνότητά του ξεκίνησε να εκπέμπει το BBC Radio Solent. Τα στούντιο του σταθμού στο Ντόρτσεστερ έγιναν γραφεία του σταθμού Radio Solent.

Σχεδιαζόμενη επαναλειτουργία

Το 2004, το BBC σχεδίαζε την λειτουργία καινούργιων ραδιοφωνικών σταθμών για το BBC Local Radio, με τον ένα να εκπέμπει στο Ντόρσετ. Ωστόσο, λόγω περικοπών στα έξοδα του BBC, τον Οκτώβριο του 2007, ανακοινώθηκε ότι τα σχέδια για τη δημιουργία νέων ραδιοφωνικών σταθμών σταμάτησαν. Το Dorset Broadcasting Action Group συνέχισε μια καμπάνια για τη δημιουργία ραδιοφωνικού σταθμού στο Ντόρσετ.
Χάρη στις συνεχιζόμενες πιέσεις του Dorset Broadcasting Action Group (DorBAG) στο BBC, το BBC, τελικά, ξεκίνησε να εκπέμπει ένα νέο πρωϊνό πρόγραμμα στο Ντόρσετ στις 8 Ιουλίου του 2013. Πλέον η εκπομπή εκπέμπει από την συχνότητα του BBC Radio Solent στους 103.8 στα FM. Η εκπομπή εκπέμπει τις καθημερινές από τις 6:30 μέχρι τις 9:00. Τα Σάββατα εκπέμπει η εκπομπή Big Breakfast Brunch από τις 8:00 μέχρι τις 11:00. Και στις δύο περιπτώσεις, τα στούντιο και οι εργαζόμενοι βρίσκονται στο Ντόρτσεστερ. Ωστόσο, η συχνότητα του σταθμού δεν μπορεί να καλύψει όλη την κομητεία Ντόρσετ, έτσι το Νότιο Ντόρσετ παραμένει ακόμα χωρίς ραδιοφωνικό σταθμό από το BBC Local Radio. Το BBC έχει συμφωνήσει με το DorBAG ότι ο τελικός στόχος είναι το πρόγραμμα να καλύψει όλη την κομητεία.
Χαϊλεμαριάμ Ντεσαλέ

Σπουδές

Γεννήθηκε στις 19 Ιουλίου 1965 στο Μπολόσο Σόρε. Το 1988 απέκτησε μπάτσελορ πολιτικού μηχανικού και μετά μάστερ (με υποτροφία) από το πανεπιστήμιο της Τάμπερε. Επέστρεψε στη χώρα του αργότερα και επιδόθηκε στην πολιτική.

Όνομα

Το όνομα του πατέρα του είναι Desalegn (Ντεσαλέ) που σημαίνει στα αμχαρικά  "Είμαι χαρούμενος".

Καριέρα

Χρημάτισε αντιπρόεδρος της κυβέρνησης και υπουργός Εξωτερικών από το 2010 ως το 2012. Εν συνεχεία εξελέγη πρόεδρος του κυβερνώντος κόμματος EPRDF (Επαναστατικό Δημοκρατικό Μέτωπο του Αιθιοπικού Λαού) στις 15 Σεπτεμβρίου 2012. Εξελέγη πρόεδρος της Αφρικανικής Ένωσης στην 20ή σύνοδο, που συνήλθε στις 27 Ιανουαρίου 2013.

Πρωθυπουργός

Ανέλαβε υπηρεσιακός πρωθυπουργός όταν πέθανε ο πρόεδρος Ζενάουι τον Αύγουστο του 2012. Επίσημα ορκίστηκε πρωθυπουργός στις 21 Σεπτεμβρίου 2012.
Ο Ντεσαλέ υπέβαλε ξαφνικά την παραίτησή του από την πρωθυπουργία και την αρχηγία του EPRDF στις 15 Φεβρουαρίου 2018 εξαιτίας των μαζικών διαδηλώσεων και ταραχών, που ξεκίνησαν το 2016.
Κηροζίνη

Κηροζίνη ονομάζεται ένα εύφλεκτο καύσιμο, κύρια χρήση του οποίου είναι στην αεροπορία (στα αεροπορικά καύσιμα), αλλά και σε λάμπες κηροζίνης. Η κηροζίνη αποτελείται από υδρογονάνθρακες και προέρχεται από διύλιση φυσικών καυσίμων που περιέχουν υδρογονάνθρακες, συνηθέστερα σήμερα από διύλιση (ορθότερα κλασματική απόσταξη) πετρελαίου.
Το όνομα «κηροζίνη» επινόησε ο Αβραάμ Γκέσνερ το 1854, όταν το κατέθεσε ως εμπορικό σήμα στον Καναδά για το καύσιμο που έφτιαξε με σκοπό τη χρήση του σε λάμπες. Έχει πολύ χαμηλή θερμοκρασία ανάφλεξης (από 38°C εώς 65°C περίπου) και για το λόγο αυτό είναι ιδιαίτερα εύφλεκτο.
Σιδηροδρομική γραμμή Θεσσαλονίκης - Μοναστηρίου

Ιστορικό

Η ιδέα για μια δια-μακεδονική σιδηροδρομική γραμμή υπήρχε από τη δεκαετία του 1850, και πιο συγκεκριμένα όταν τον Ιανουάριο 1859 υπογράφηκε μνημόνιο για την κατασκευή της γραμμής Θεσσαλονίκης - Μοναστηρίου. Δεν πραγματοποιήθηκε όμως τίποτα μέχρι τον Οκτώβριο του 1890, όταν η Οθωμανική Υψηλή Πύλη, παραχώρησε στην Deutsche Bank το δικαίωμα κατασκευής του σιδηροδρόμου ως διακλάδωση του Σιδηροδρόμου της Ανατολής και με την δυνατότητα επέκτασης του έως ένα αλβανικό λιμάνι. Επικεφαλής του έργου ήταν ο βαρώνος Μωρίς ντε Χιρς. Το έργο ξεκίνησε τον Μάιο του 1891 και ολοκληρώθηκε τον Ιούνιο του 1894. Ενώ εκείνη τη περίοδο η πρακτική της υποχρεωτικής εργασίας ήταν ακόμη εν ισχύ, το εργατικό δυναμικό στις αγροτικές περιοχές της Μακεδονίας ήταν φθηνό, και οι μηχανικοί ήταν ευπρόσδεκτοι με ενθουσιασμό.

Διαδρομή

Ο ανατολικός τερματικός της γραμμής Θεσσαλονίκης - Μοναστηρίου είναι ο Νέος Σιδηροδρομικός Σταθμός Θεσσαλονίκης. Αφήνοντας την γραμμή Αθηνών - Θεσσαλονίκης στο Πλατύ Ημαθίας, προχωράει κατά μήκος του ποταμού Αλιάκμονα, μέσα από την Αλεξάνδρεια Ημαθίας, και μετά διέρχεται από τη Βέροια, τη Νάουσα, τη Σκύδρα και ανεβαίνει προς την Έδεσσα, και κατά μήκος της βόρειας και δυτικής ακτής της λίμνης Βεγορίτιδας, φτάνοντας στο Αμύνταιο. Εκεί, η γραμμή Αμυνταίου - Κοζάνης αποτελούσε διακλάδωση της γραμμής, μέχρι το 2010, εξυπηρετώντας την Κοζάνη, την Πτολεμαΐδα και τους σταθμούς της Δημόσιας Επιχείρησης Ηλεκτρισμού. Η κύρια γραμμή συνεχίζει στη Φλώρινα, όπου και τερματίζει.
Αρχίμηλος

Ο Αρχίμηλος ήταν αρχαίος Έλληνας ποιητής που ζούσε περί το 220 π.Χ. στην Αθήνα. Σύμφωνα με τον Αθήναιο (5, 209 bc) έγραψε ένα εγκωμιαστικό ποίημα για το πλοίο του Ιέρωνα και τιμήθηκε με χρηματική αμοιβή. Θεωρείται από ορισμένους ως ο ποιητής του επιγράμματος VII 50 της Παλατινής Ανθολογίας, που αποδίδεται από τον Paton σε άγνωστο επιγραμματοποιό ονόματι Αρχιμήδης και από τον Waltz (με κάποιαν επιφύλαξη) στον ομώνυμο μεγάλο μαθηματικό.
Ιωάννης Πεσμαζόγλου

Βιογραφικά στοιχεία

Κωνσταντινουπολίτης στην καταγωγή, σπούδασε Οικονομικές Επιστήμες στο Παρίσι και στην αρχή εργάσθηκε στην Τράπεζα Κρεντί Λυονναί (Credit Lyonnais) στην Αλεξάνδρεια της Αιγύπτου και αργότερα το 1882 ανέλαβε διευθυντής της Αγγλοαιγυπτιακής Τράπεζας. Στη συνέχεια ήλθε στην Αθήνα όπου και ίδρυσε δική του Τράπεζα, η οποία το 1897 συγχωνεύθηκε με την Τράπεζα Αθηνών, της οποίας και ανέλαβε διευθυντής και πρόεδρος του Διοικητικού Συμβουλίου αυτής μέχρι το θάνατό του.
Ο Ιωάννης Πεσμαζόγλου ίδρυσε επίσης την "Προνομιούχο Εταιρεία προς προστασία της σταφίδας" (Ενιαία), καθώς και την "Εταιρεία Οίνων και Οινοπνευμάτων" με τις οποίες και λύθηκε το τότε δυσχερές πολιτικό-οικονομικό θέμα που είχε προκύψει γνωστό ως σταφιδικό ζήτημα, είχε δε θετικά προπαρασκευάσει την ενοποίηση του Ελληνικού δημόσιου χρέους και την μετατροπή αυτού σε δραχμές, σχέδιο που όμως ματαίωσε ο πρόωρος θάνατός του.
Από το 1900 ασχολήθηκε με την πολιτική και εκλέχθηκε Βουλευτής Αθηνών, Μεσσηνίας και Ηλείας. Τέλος με δωρεές του ιδρύθηκαν οι τότε νυκτερινές Σχολές του Συλλόγου Εμποροϋπαλλήλων Αθηνών.
Γιοί του ήταν οι Ανδρέας, Στέφανος και Γεώργιος Πεσμαζόγλου. Ο γιος του, Ανδρέας, υπηρέτησε στο Πολεμικό Ναυτικό αλλά πέθανε το 1927, σε ηλικία μόλις 27 ετών λόγω άγνωστης οξείας νόσου ενώ ο Στέφανος ασχολήθηκε με τη δημοσιογραφία, ιδρύοντας την εφημερίδα «Πρωΐα».
Hell Awaits

Ιστορία του δίσκου

Μετά την κυκλοφορία του ΕΡ "Haunting the Chapel", ο ήχος των Slayer έγινε σκοτεινότερος και με πιο σατανικούς στίχους. Η ηχογράφηση του "Hell Awaits" έγινε το φθινόπωρο του 1984 στα "Eldorado Studios" του Λος Άντζελες, με παραγωγό τον Μπράιαν Σλάγκελ, από τον οποίο προήλθε και η χρηματοδότηση για τη συγκεκριμένη κυκλοφορία.

Ο δίσκος κυκλοφόρησε την άνοιξη του 1985 και έγινε η μεγαλύτερη σε πωλήσεις κυκλοφορία της Metal Blade Records, μέχρι τότε. Το άλμπουμ έλαβε θετικές κριτικές με το "Allmusic" να το βαθμολογεί με τέσσερα στα πέντε αστέρια.

Για την προώθηση του, το συγκρότημα πραγματοποίησε την περιοδεία "Combat Tour" μαζί με τους Venom και τους Exodus. Σε αυτή την περιοδεία, οι Slayer έδωσαν τις πρώτες τους συναυλίες επί ευρωπαϊκού εδάφους ξεκινώντας στις 26 Μαΐου 1985 στο "Heavy Sound Festival" στην Ολλανδία, για να συνεχίσουν στην υπόλοιπη χώρα και τη Γερμανία με τους Destruction να ανοίγουν τις συναυλίες τους.

Η επιτυχία του "Hell Awaits" οδήγησε τον παραγωγό Ρικ Ρούμπιν της "Def Jam Records" να επικοινωνήσει με το συγκρότημα για την παραγωγή του επόμενου δίσκου τους, κάνοντας τους Slayer το πρώτο χέβι μέταλ συγκρότημα το οποίο συνεργάστηκε με το συγκεκριμένο παραγωγό.

Τραγούδια

1. Hell Awaits (King, Hanneman) - 6:16

2. Kill Again (King, Hanneman) - 4:56

3. At Dawn They Sleep (King, Hanneman, Araya) - 6:17

4. Praise of Death (King, Hanneman) - 5:21

5. Necrophiliac (King, Hanneman) - 3:46

6. Crypts of Eternity (King, Hanneman, Araya) - 6:40

7. Hardening of the Arteries (Hanneman) - 3:55

Μέλη των Slayer

Η σύνθεση του συγκροτήματος κατά την ηχογράφηση του "Hell Awaits" είχε την εξής μορφή:
Τομ Αράγια - φωνητικά, μπάσο
Κέρι Κινγκ - κιθάρα
Τζεφ Χάνεμαν - κιθάρα
Ντέιβ Λομπάρντο - τύμπανα
Μίχαελ Ένινγκ

Σταδιοδρομία ως παίκτης

Ο Ένικγκ είναι απόφοιτος σχολής γερμανική γλώσσας και επιστήμης του αθλητισμού. Κατά τη διάρκεια των δεκαετιών του '80 και του '90 έκανε σταδιοδρομία ως παίκτης, κατά τη διάρκεια της οποίας έπαιξε για τις Άιντραχτ Κόεσφελντ, Βίλμσμπεργκ, Πρόισεν Μύνστερ, Χάμμερ ΣπΒγ, Ντύλμεν και Φουλεντόρφ.

Πρώτα χρόνια

Το 1999 ξεκίνησε την προπονητική του σταδιοδρομία. Ο Ένινγκ εργάστηκε ως προπονητής στην Ποδοσφαιρική Ένωση Βυρτεμβέργης, από το 1999 έως το 2004. Το 2000, εντάχθηκε στο προπονητικό προσωπικό για τις επιλογές παικτών των Εθνικών Γερμανίας U18 και U20, όπου ήταν βοηθός. 
Το 2004, προσλήφθηκε ως βοηθός προπονητή του Ντικ Αντβοκάατ στη Μπορούσια Μενχενγκλάντμπαχ. Εργάστηκε εκεί μέχρι το 2005, μέχρι που έγινε βοηθός του Χόλγκερ Φαχ και αργότερα του Κλάους Αουγκεντάλερ στη Βόλφσμπουργκ. Μετά από δύο σεζόν, το 2007, ο Ένινγκ εντάχθηκε στη Μπόχουμ, ως προπονητής της ακαδημίας νέων. Κατά τη διάρκεια μίας σεζόν, εργαζόταν με την ομάδα U19. Λίγους μήνες μετά την ανάληψη της θέσης του προπονητή της ομάδας νέων της Μπόχουμ, απολύθηκε.

Νυρεμβέργη

Δεν έμεινε για καιρό άνεργος, καθώς τον Φεβρουάριο του 2008 έγινε ο βοηθός προπονητή του Τόμας φον Χέσεν στη Νυρεμβέργη. 
Ο Φον Χέσεν και ο Ένινγκ συνεργάστηκαν μέχρι τις 28 Αυγούστου 2008, όταν ο Φον Χέσεν απολύθηκε και ο Ένινγκ τον αντικατέστησε. Αυτή ήταν η πρώτη του εμπειρία ως προπονητής. Μετά από ένα νοθρό ξεκίνημα στη 2. Μπουύντεσλιγκα, ο Ένινγκ κατάφερε να οδηγήσει τη Νυρεμβέργη στην τρίτη θέση και στα πλέι-οφ με την 16η της Μπούντεσλιγκα Κότμπους. Η Νυρεμβέργη κέρδισε τα πλέι-οφ με συνολικό σκορ 5-0 και παίζει στη Μπούντεσλιγκα από το 2009. Στις 21 Δεκεμβρίου 2009, ο Ένινγκ απολύθηκε.

Αμβούργο

Το Αμβούργο τον προσέλαβε ως βοηθό του Άρμιν Φε πριν από τη σεζόν 2010-11. Όμως, μόλις ο Φε απολύθηκε, ο Ένινγκ έγινε ο νέος προπονητής. Υπέγραψε διετές συμβόλαιο, μέχρι τον Ιούνιο του 2013. Ύστερα από ένα κακό ξεκίνημα στη σεζόν 2011-12, που βρήκε το Αμβούργο στην τελευταία θέση με μόνο ένα βαθμό σε έξι αγώνες, ο Ένινγκ απολύθηκε.

Βάσας

Στις 2 Ιανουαρίου 2016, ο Ένινγκ προσλήφθηκε ως προπονητής της Βάσας στο Πρωτάθλημα Ουγγαρίας. 
Τη σεζόν 2015-16, η Βάσας τερμάτισε στη 10η θέση και διατηρήθηκε στην κορυφαία κατηγορία και ως εκ τούτου το συμβόλαιο με τον Ένινγκ παρατάθηκε. 
Η σεζόν 2016-17 ξεκίνησε με 2 διαδοχικές νίκες για τη Βάσας, η οποία νίκησε εκτός έδρας τη ΜΤΚ Βουδαπέστης και εντός έδρας τη Ντεμπρέτσενι.

Μαγδεβούργο

Στις 4 Νοεμβρίου 2018, προσλήφθηκε ως προπονητής του Μαγδεβούργου. Έφυγε από την ομάδα μετά το τέλος της σεζόν.

Άρης Θεσσαλονίκης

Στις 14 Οκτωβρίου 2019, ο Άρης ανακοίνωσε την πρόσληψη του Ένινγκ και τον παρουσίασε στους παίκτες του συλλόγου.
Εκκλησία της Αναλήψεως (Γιαμπούκοβατς)

Περιγραφή

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
1723 Κλέμολα

Φυσικά χαρακτηριστικά

Η μέση διάμετρος του Κλέμολα εκτιμάται σε 31,30 χιλιόμετρα. O φασματικός τύπος του είναι S (λιθώδης), ενώ το γεωμετρικό άλβεδό του είναι 0,171 ± 0,022. Ο Κλέμολα περιστρέφεται γύρω από τον εαυτό του μία φορά κάθε 6 ώρες 15 λεπτά και 16 δευτερόλεπτα.